Palazzo del Seggio

Palazzo del Seggio edo Il Sedile esaten duten eraikina Piazza Sant'Oronzo Lecce hiriko plaza nagusian dago. Palazzo pubblico bat izan zen jatorrian, baina jauregi orijinalaren parteak desagertu dira, eta geratu dena da eraikin ia hutsa, apaindurazkoa, forma paralelepipedo bat arku zorrotzek definitua, zutabeak izkinetan eta arkupe errenazentista handia goiko aldean, balaustradaz mugatutako hiru arkurekin. Italia hegoaldea kontrolatu zuen erregetza borboitar espainolaren tokiko ordezkaritza eta hiriko beste erakunde batzuen bulegoak hartzen zituen. 1592an eraiki zen eta hasieran audientzia eta bilera aretoa izan zen. Udal administrazioarentzako funtzioak izan zituen 1851 arte. Barruan oraindik friso aberatsak ditu ikusgai, hiriaren eta Espainiako Filipe III.aren armarriekin, eta garaikur eta armaduren irudiekin. Il Sedile XX. mendearen amaieratik nagusiki erakusketa eta ekitaldien aretoa izan da, eta turismo-informaziorako bulegoa ere bai. Barruan dago ikusgai Sant'Oronzo hiriko santua zaindariaren 17. mendeko estatua, zeina originalki plazako zutabe handiaren gainean zegoen (han goikoa erreplika da 21. mendean). Erreferentziak Kanpo estekak Artikulu hau, osorik edo zatiren batean, katalanezko Wikipediako «Piazza Sant Oronzo (Lecce)» artikulutik itzuli da; zehazki, 2025-03-02ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.